
	1. Parengto sprendimo projekto tikslai ir uždaviniai.
	Sprendimo projekto tikslas – pritarti projekto „Vydmantų stadiono pritaikymas visuomenės poreikiams“ (toliau – Projektas) įgyvendinimui. Planuoti savivaldybės biudžete Projektui įgyvendinti nenumatytų ar netinkamų finansuoti, tačiau Projektui įgyvendinti būtinų, išlaidų finansavimą.
	Uždavinys – rekonstruoti Vydmantų stadioną.
	2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Nacionalinės sporto agentūros prie Lietuvos Respublikos švietimo, mokslo ir sporto ministerijos direktoriaus 2026 m. rugpjūčio 17 d. įsakymu Nr. VF-2026/44 „Dėl 2026 metų kvietimo dalyvauti sporto rėmimo fondo lėšomis finansuojamų sporto bazių pagerinimo projektų finansavimo konkurse patvirtinimo“ paskelbtas kvietimas teikti paraiškas sporto bazių pagerinimo projektams, finansuojamiems Sporto rėmimo fondo lėšomis. Paraiškų teikimo terminas nuo 2026 m. rugpjūčio 18 d. 15.00 val. iki 2026 m. rugsėjo 15 d. 23.59 val.
3. Kokių rezultatų laukiama.
Gavus finansavimą ir įgyvendinus Projektą bus rekonstruotas sporto aikštynas, esantis adresu Mokyklos g. 4, Vydmantų k., Vydmantų sen., Kretingos r. sav. Iš Projekto lėšų planuojama: futbolo aikštės įrengimas, bėgimo takai, krepšinio-lauko teniso aikštelė, krepšinio-tinklinio aikštelė, šuolio į tolį sektorius, vaikų žaidimų aikštelė, suoliukai, lauko treniruokliai, apšvietimo ir lietaus nuotekų tinklų įrengimas ir kt.
[bookmark: _GoBack]Projektą planuojama įgyvendinti su partneriu: BĮ Dienos veiklos centru. Partneris bus atsakingas už sporto veiklos organizavimą asmenims su negalia ir vykdymą minėtame sporto aikštyne, ne mažiau kaip 3 metus po Projekto įgyvendinimo.
4. Lėšų poreikis ir šaltiniai.
Finansuojama iki 75 proc. visų tinkamų finansuoti Projekto išlaidų. Didžiausia paramos suma vienam projektui įgyvendinti negali viršyti 500 000 Eur su PVM. Minimalus prisidėjimas prie projekto yra 25 proc. 
Sporto rėmimo fondas (Valstybės biudžeto lėšos), savivaldybės biudžeto lėšos.
5. Kiti sprendimui priimti reikalingi pagrindimai, skaičiavimai ar paaiškinimai.
Lėšos stadiono atnaujinimo darbams jau suplanuotos Kretingos rajono savivaldybės 2026–2028 m. strateginiame veiklos plane. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ir autorių grupės.
Strateginio planavimo ir investicijų skyriaus vedėja Lukrecija Lengvinė.
